13 ข้อมูลอื่นที่เกี่ยวข้อง

13.1 จริยธรรมทางธุรกิจ

บริษัทได้กำหนดจรรยาบรรณของคณะกรรมการและผู้บริหารและพนักงานอย่างเป็นลายลักษณ์อักษรเพื่อให้ผู้ที่เกี่ยวข้องถือปฏิบัติ
นอกจากนั้นบริษัทกำหนดให้มีการจัดทำคู่มือ “ระเบียบและข้อบังคับเกี่ยวกับการทำงาน”
ซึ่งครอบคลุมระเบียบการทำงาน วินัย และบทลงโทษทางวินัย
เพื่อเป็นแนวทางในการปฏิบัติตนของพนักงาน
โดยจะมีการชี้แจงระเบียบและข้อบังคับดังกล่าวให้พนักงานเข้าใจและรับทราบในการปฐมนิเทศพนักงานใหม่
และบริษัทได้จัดทำเอกสารยืนยันข้อขัดแย้งทางผลประโยชน์ (Conflict of Interest)
ให้ผู้บริหารทุกระดับลงนามรับทราบอย่างเป็นทางการตามที่ได้กล่าวไว้ในหัวข้อความขัดแย้งทางผลประโยชน์

13.2 สิทธิของผู้ถือหุ้น

บริษัทกำหนดให้มีการประชุมสามัญผู้ถือหุ้นปีละครั้งภายในไม่เกิน 4 เดือน
นับแต่วันสิ้นสุดของรอบปีบัญชีของบริษัทโดยในปี 2548 บริษัทได้จัดประชุมสามัญผู้ถือหุ้นประจำปี 2549
ในวันที่ 26 เมษายน 2549 ณ ห้องวิมานทอง โรงแรมมณเฑียร รีเวอร์ไซต์
และบริษัทได้จัดส่งหนังสือเชิญประชุมพร้อมข้อมูลประกอบการประชุมตามวาระต่าง ๆ
ให้แก่ผู้ถือหุ้นทราบล่วงหน้าตามข้อกำหนด โดยในแต่ละวาระมีความเห็นของคณะกรรมการประกอบ
และจะแนบหนังสือมอบฉันทะไปพร้อมกับหนังสือเชิญประชุม
เพื่อให้ผู้ถือหุ้นที่ประสงค์จะมอบฉันทะให้ผู้อื่นมาประชุมแทนได้
และผู้ถือหุ้นสามารถมอบฉันทะให้ประธานกรรมการตรวจสอบหรือกรรมการท่านอื่น ๆ
เป็นผู้รับมอบฉันทะเข้าประชุมแทนผู้ถือหุ้นได้

13.3 การประชุมผู้ถือหุ้น

ในการประชุมผู้ถือหุ้นประจำปี 2548 มีกรรมการเข้าร่วมประชุมทั้งสิ้น 8 ท่านจากกรรมการทั้งหมด
12 ท่าน เนื่องจากกรรมการบางท่านติดภาระกิจอื่น
รายละเอียดตามรายงานการประชุมใหญ่สามัญผู้ถือหุ้นประจำปี 2549
ประธานในที่ประชุมได้เปิดโอกาสและจัดสรรเวลาให้ผู้ถือหุ้นมีสิทธิสอบถามแสดงความคิดเห็น
และเสนอแนะข้อคิดเห็นต่าง ๆ อย่างเท่าเทียมกัน
และให้กรรมการได้ชี้แจงอย่างเหมาะสมและเพียงพอ
ซึ่งทุกวาระได้รับความเห็นชอบเป็นเอกฉันท์จากผู้ถือหุ้น
และมีการจัดทำบันทึกการประชุมที่มีสาระสำคัญครบถ้วนและถูกต้อง
เพื่อให้ผู้ถือหุ้นสามารถตรวจสอบได้

13.4 สิทธิของผู้มีส่วนได้เสีย

บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้ภายในได้แก่พนักงาน
และผู้บริหารของบริษัทและบริษัทย่อย ซึ่งบริษัทได้ปฏิบัติอย่างเท่าเทียมและเป็นธรรม
และให้ผลตอบแทนที่เหมาะสม หรือผู้มีส่วนได้เสียภายนอก ได้แก่ลูกค้า เจ้าหนี้ ชุมชน
และหน่วยงานของรัฐที่เกี่ยวข้อง เนื่องจากบริษัทตระหนักถึงแรงสนับสนุนจากผู้มีส่วนได้เสียต่าง ๆ
จะทำให้บริษัทมีความสามารถในการแข่งขันและสร้างกำไรให้บริษัทได้

13.5 ความสัมพันธ์กับผู้ลงทุน

คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
และทั่วถึงทั้งรายงานข้อมูลทางการเงิน และข้อมูลทั่วไป
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัท
จึงได้กำชับให้ฝ่ายบริหารของบริษัทดำเนินการในเรื่องต่าง ๆ ให้ถูกต้องครบถ้วน
และตรงต่อความเป็นจริง ซึ่งฝ่ายบริหารของบริษัทได้ให้ความสำคัญและยึดถือปฏิบัติมาโดยตลอด

บริษัท มีนโยบายเปิดเผยและปรับปรุงข้อมูล
พยายามให้มีการเปิดเผยสารสนเทศที่สำคัญของบริษัทต่อผู้ถือหุ้นและผู้ลงทุนทั่วไปตามมาตรฐานและเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์รวมทั้ง
ตลาดหลักทรัพย์แห่งประเทศไทย ทั้งข้อมูลทางการเงิน และข้อมูลทั่วไปอย่างถูกต้อง ทันเวลา
และโปร่งใส ทั้งนี้ผู้ลงทุน ผู้ถือหุ้น นักวิเคราะห์
และประชาชนทั่วไปที่ให้ความสนใจในข้อมูลและข่าวสารกิจกรรมต่าง ๆ ของบริษัท
สามารถติดต่อบริษัทได้ที่ www.thaimetaldrum.com

13.6 ผู้สอบบัญชีของบริษัท

นางสุวนีย์ กิตติปัญญางาม ผู้สอบบัญชีรับอนุญาตเลขที่ 2899 หรือนายพรชัย กิตติปัญญางาม
ผู้สอบบัญชีรับอนุญาตเลขที่ 2778 บริษัท บัญชีกิจ จำกัด เลขที่ 87 อาคารโมเดิร์นทาวน์ ชั้น 9
ซอยเอกมัย 3 ถนนสุขุมวิท 63 แขวงคลองตันเหนือ เขตวัฒนา กรุงเทพมหานคร 10110 โทรศัพท์
0-2382-0414

13.7 นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด เลขที่ 62
อาคารตลาดหลักทรัพย์แห่งประเทศไทย ชั้น 4, 6, 7 ถนนรัชดาภิเษก แขวงคลองเตย
เขตคลองเตย กรุงเทพฯ 10110 โทรศัพท์ 0-2229-2800

---------------------------------------------------